Хил Висенте
От розовия храст дохождам, мамо

Превод от испански: Александър Муратов, Атанас Далчев, 1978

chitanka.info

От розовия храст дохождам, мамо,

от розовия храст дохождам.

Край брода скитайки, пред мен

съгледах розов храст червен,

от розовия храст дохождам.

На бреговете речни аз

видях един разцъфнал храст,

от розовия храст дохождам.

Разцъфналия храст видях,

с въздишка розите обрах,

от розовия храст дохождам.

От розовия храст дохождам, мамо,

от розовия храст дохождам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.